Πρόσκληση στους εμπορευόμενους στον τομέα της μπανάνας

(2004/C 49/03)

1. Υπό την αίρεση της έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση, ο κανονισμός (ΕΟΚ) αριθ. 404/93 του Συμβουλίου για την κοινή οργάνωση της αγοράς στον τομέα της μπανάνας(1) και ο κανονισμός (ΕΚ) αριθ. 896/2001 της Επιτροπής περί των λεπτομερειών εφαρμογής των καθεστώτων εισαγωγής μπανανιών στην Κοινότητα(2) θα αρχίσουν να εφαρμόζονται στην Κύπρο, την Τσεχική Δημοκρατία, την Εσθονία, την Ουγγαρία, τη Λετονία, τη Λιθουανία, τη Μάλτα, την Πολωνία, τη Σλοβακία και τη Σλοβενία από την 1η Μαΐου 2004.

2. Υπό το πρίσμα των ανωτέρω, είναι σκόπιμο να καταρτισθούν:

α) ένας πίνακας εμπορευομένων που μπορεί να χαρακτηριστούν ως παραδοσιακοί εμπορευόμενοι κατά την έννοια του άρθρου 3 παράγραφος 1 του κανονισμού (ΕΚ) αριθ 896/2001, οι οποίοι προσφάτως (2000-2002) πραγματοποίησαν πρωτογενείς εισαγωγές από τρίτες χώρες στα νέα κράτη μέλη και των ποσοτήτων πρωτογενών εισαγωγών που πραγματοποίησαν οι εν λόγω εμπορευόμενοι, στη διάρκεια αυτής της περιόδου·

β) ένας πίνακας εμπορευομένων που μπορεί να χαρακτηριστούν ως μη παραδοσιακοί εμπορευόμενοι κατά την έννοια του άρθρου 6 του ανωτέρω κανονισμού, οι οποίοι εισήγαγαν νωπές μπανάνες για ίδιο λογαριασμό στα νέα κράτη μέλη κατά την διάρκεια του έτους 2002 ή 2003, δασμολογικής αξίας ύψους 1,2 εκατ. EUR ή περισσότερο.

3. Οι εμπορευόμενοι του ανωτέρω σημείου 2, που είναι εγκατεστημένοι στην Ευρωπαϊκή Ένωση με τη σύνθεσή της στις 30 Απριλίου 2004, θα πρέπει να γνωστοποιήσουν την εγκατάστασή τους στις αρμόδιες αρχές του κράτους μέλους στο οποίο είναι εγγεγραμμένοι. Οι εμπορευόμενοι που δεν έχουν ακόμη εγγραφεί σε μητρώα, θα πρέπει να γνωστοποιήσουν την εγκατάστασή τους στις αρχές ενός κράτους μέλους της επιλογής τους όπως αναφέρεται λεπτομερώς κατωτέρω.

Ανάλογη διαδικασία θα πρέπει να ακολουθήσουν οι εμπλεκόμενοι εμπορευόμενοι στα νέα κράτη μέλη με ευθύνη των αρχών που έχουν διοριστεί από αυτά τα κράτη μέλη.

4. Με βάση τα ανωτέρω, οι εμπλεκόμενοι εμπορευόμενοι που είναι εγκαταστημένοι στην Ευρωπαϊκή Ένωση υποβάλλουν, κατά προτίμηση πριν από τις 1η Μαρτίου 2004, στις αρμόδιες αρχές:

α) εκδήλωση ενδιαφέροντος προκειμένου να αναγνωριστούν ως παραδοσιακοί εμπορευόμενοι Α/Β στα νέα κράτη μέλη και ένδειξη των ποσοτήτων πρωτογενών εισαγωγών (καθαρό βάρος) που πραγματοποίησαν στα νέα κράτη μέλη, στο διάστημα 2000-2002,

ή

β) εκδήλωση ενδιαφέροντος ώστε να αναγνωρισθούν ως μη παραδοσιακοί εμπορευόμενοι και τη δηλωθείσα δασμολογική αξία των εισαγωγών μπανάνας που πραγματοποίησαν για ίδιο λογαριασμό στα νέα κράτη μέλη, κατά το έτος 2002 ή 2003, που αντιπροσωπεύουν αξία ύψους 1,2 εκατ. EUR ή περισσότερο.

5. Οι εμπορευόμενοι που έχουν υποβάλει εκδήλωση ενδιαφέροντος σύμφωνα με το ανωτέρω σημείο 4 διατηρούν στη διάθεση των κρατών μελών, ενόψει των αναγκαίων ελέγχων, κάθε έγγραφο το οποίο αποδεικνύει χαρακτηρίζονται ως παραδοσιακοί ή μη παραδοσιακοί εμπορευόμενοι και τις ποσότητες που εισήγαγαν με την ιδιότητα αυτή:

α) Τα προσκομιζόμενα από τους αιτούντες δικαιολογητικά που αποδεικνύουν ότι μπορούν να χαρακτηριστούν ως παραδοσιακοί εμπορευόμενοι είναι τα εξής:

- συμβόλαιο αγοράς με παραγωγό τρίτης χώρας,

- φορτωτική, αποδεικτικό φορτίου αποστολής,

- ασφαλιστήριο συμβόλαιο,

- πρωτότυπο ή επικυρωμένα αντίγραφα, τιμολογίων πώλησης,

- τιμολόγιο για την πληρωμή της μεταφοράς,

- τιμολόγιο για την πληρωμή της ασφάλειας (συμπεριλαμβανομένης και της ασφάλειας ταξιδιού),

- τιμολόγιο για την πληρωμή των αγαθών,

και κάθε άλλο απαραίτητο επί πλέον έγγραφο το οποίο να αποδεικνύει τις πρωτογενείς εισαγωγές που πραγματοποιήθηκαν στα νέα κράτη μέλη, κατά την έννοια του άρθρου 3 παράγραφος 1 του κανονισμού (ΕΚ) αριθ. 896/2001.

Τα εξοφλημένα τιμολόγια πρέπει να συνοδεύονται από τις αντίστοιχες αποδείξεις πληρωμών.

β) προσκομιζόμενα από τους αιτούντες δικαιολογητικά που αποδεικνύουν ότι μπορούν να χαρακτηριστούν ως μη παραδοσιακοί εμπορευόμενοι είναι τα εξής:

- απόδειξη εγγραφής σε εμπορικό μητρώο του κράτους μέλους ή κάθε άλλη αποδεκτή από τις εν λόγω αρχές εναλλακτική απόδειξη· και

- απόδειξη εισαγωγής μπανανών, προσκομίζοντας τις χρησιμοποιηθείσες άδειες εισαγωγής ή, στις περιπτώσεις όπου η άδεια αυτή δεν είναι υποχρεωτική, τα αντίστοιχα τελωνειακά παραστατικά· μαζί με

- αντίγραφο βεβαίωσης ενός ανεξάρτητου εγγεγραμμένου στα επαγγελματικά μητρώα ορκωτού λογιστή που πιστοποιεί την πραγματοποίηση εισαγωγών αξίας 1,2 εκατ. EUR και άνω ή αντίγραφο των αντιστοίχων διασαφήσεων, θεωρημένων από τις τελωνειακές αρχές.

6. Η παρούσα πρόσκληση αυτή γίνεται με την επιφύλαξη κάθε μέτρου που μπορεί να θεσπιστεί από την Επιτροπή για την εφαρμογή καθεστώτων δασμολογικών ποσοστώσεων για την εισαγωγή μπανανών στην Κοινότητα μετά την διεύρυνση της Ευρωπαϊκής Ένωσης. Ειδικότερα, η υποβολή των στοιχείων από τους εμπορευόμενους, σύμφωνα με το παραπάνω σημείο 4, γίνεται με την επιφύλαξη της υποχρέωσης υποβολής αίτησης, κατ' εφαρμογή του άρθρου 4 παράγραφος 1 και του άρθρου 7 παράγραφος 3 του κανονισμού (ΕΚ) αριθ. 896/2001 και δεν συνεπάγεται αποδοχή ή αναγνώριση οποιωνδήποτε δικαιωμάτων στο πλαίσιο των εν λόγω εισαγωγικών καθεστώτων.

7. Οι αρχές των κρατών μελών που είναι αρμόδιες για την κατάρτιση του πίνακα εμπορευομένων και τον καθορισμό των διατεθεισών στο εμπόριο ποσοτήτων είναι οι εξής:

Βέλγιο

Bureau d'Intervention et de Restitution belge/Belgisch Interventie- en Restitutiebureau Rue de Trèves/Trierstraat 82 B - 1040 Bruxelles/Brussel

Δανία

Ministeriet for Fødevarer, Landbrug og Fiskeri Direktoratet for Fødevare Erhverv; Eksportstøttekontoret Kampmannsgade 3 DK - 1780 København V

Γερμανία

Bundesanstalt für Landwirtschaft und Ernährung Referat 322 Adickesallee 40 D - 60322 Frankfurt am Main

Ελλάδα

OPEKEPE (ex-GEDIDAGEP) Directorate Fruits and Vegetables, Wine and Industrial Products 241, Acharnon Street GR - 10446 Athens

Ισπανία

Ministerio de Economía Secretaría General de Comercio Exterior Paseo de la Castellana, 162 E - 28046 Madrid

Γαλλία

Office de Développement de l'économie agricole des Départements d'Outre-Mer (ODEADOM) 31, Quai de Grenelle F - 75738 Paris Cedex 15

Ιραλανδία

Department of Agriculture and Rural Development Horticulture Division Agriculture House (7W)

Kildare Street

Dublin 2 Ireland

Ιταλία

Ministero delle Attività Produttive DG Politica Commerciale e Gestione Regime Scambi - Div. II Viale Boston 25 I - 00144 Roma

Λουξεμβούργο

Ministère de l'Agriculture/Administration des Services Techniques de l'Agriculture Service de l'Horticulture 16, Route d'Esch Boîte postale 1904 L - 1014 Luxembourg

Κάτω Χώρες

Produktschap Tuinbouw Louis Pasteurlaan 6 Postbus 280 2700 AG Zoetermeer Nederland

Αυστρία

Bundesministerium für Land- und Forstwirtschaft Umwelt und Wasserwirtschaft Abteilung III 10 - Obst, Gemüse, Sonderkulturen Stubenring 1 A - 1012 Wien

Πορτογαλία

Ministério das Finanças Direcção-Geral das Alfândegas e dos Impostos Especiais sobre o Consumo

Direcção de Serviços de Licenciamento

Rua Terreiro do Trigo - Edificio da Alfândega P - 1149-060 Lisboa

Φινλανδία

Maa- ja Metsätalousministeriö PL 30 FIN - 00023 Valtioneuvosto

Σουηδία

Jordbruksverket Vallgatan 8-10 S - 551 82 Jönköping

Ηνωμένο Βασίλειο

Rural Payments Agency External Trade Division Lancaster House

Hampshire Court

Newcastle Upon Tyne NE4 7YH United Kingdom

(1) ΕΕ L 47 της 25.2.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2587/2001 (ΕΕ L 345 της 29.12.2001, σ. 13).

(2) ΕΕ L 126 της 8.5.2001, σ. 6. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1439/2003 (ΕΕ L 204 της 13.8.2003, σ. 30).